
2026-09-28     Nr. 26PRK-662                

TRANSPORTO PRIEMONĖS „TOYOTA HILUX“ PARDAVIMO VIEŠO ELEKTRONINIO AUKCIONO BŪDU SĄLYGOS



Parduodamas objektas

1. AB „Energijos skirstymo operatorius“, juridinio asmens kodas 304151376, registruotos buveinės adresas Laisvės pr. 10, Vilnius (toliau – Pardavėjas) parduoda transporto priemonę Toyota Hilux valst. Nr. NHG 910 (toliau – Turtas) viešo elektroninio aukciono būdu interneto svetainėje http://www.evarzytynes.lt/ (toliau – Aukcionas) ir kviečia suinteresuotus Turto įsigijimu subjektus (toliau – Dalyviai) dalyvauti Aukcione.
2. Parduodamo Turto informacija ir nuotraukos pateiktos šių sąlygų Priede Nr. 1 ir 2.
3. Turtas nėra areštuotas, įkeistas ar kitaip suvaržytas, jis nėra teisminio ginčo objektas.
4. Dalyviai gali apžiūrėti parduodamą Turtą adresu Senamiesčio g. 102B, Panevėžys 2026-10-15 – 2026-10-16 dienomis, iš anksto suderinę laiką su šių sąlygų 31 punkte nurodytu kontaktiniu asmeniu.
5. Turtas parduodamas esamos būklės. Dalyvis, registruodamasis į Aukcioną, patvirtina, kad turėjo galimybę apžiūrėti Turtą, įvertinti jo būklę ir susipažinti su informacija apie Turtą. Įsigydamas Turtą Pirkėjas patvirtina, kad Turto būklė jam yra žinoma ir priimtina.

Kaina ir mokėjimo sąlygos

6. Pradinė Turto pardavimo kaina - 13 822  Eur (trylika tūkstančių aštuoni šimtai dvidešimt du eurai) be PVM.
7. Mažiausias kainos didinimo intervalas - 50 Eur (penkiasdešimt eurų) be PVM.
8. Aukciono dalyvio garantinis įnašas –  1 382 Eur (vienas tūkstantis trys šimtai aštuoniasdešimt du eurai). 
9. Aukciono dalyvio registravimo mokestis netaikomas.
10. Aukciono metu varžomasi, nurodant kainą be PVM.
11. Jeigu pagal Turto pardavimo momentu galiojančius teisės aktus Turto pardavimo sandoris apmokestinamas PVM, prie galutinės Turto kainos papildomai apskaičiuojamas ir pridedamas teisės aktuose nustatyto dydžio PVM.
12. Pasibaigus Aukcionui, specialioje interneto svetainėje paskelbiama kaina eurais (be PVM), už kurią parduotas Turtas, laimėtojui išsiunčiamas elektroninis pranešimas apie laimėtą Aukcioną, o nelaimėjusiems Dalyviams išsiunčiamas pranešimas apie tai, kad jie Aukciono nelaimėjo.
13. Aukciono Dalyvio garantinis įnašas turi būti sumokėtas į Pardavėjo banko sąskaitą Nr. LT82 7044 0600 0298 2730, esančią AB SEB banke, banko kodas 70440 iki registracijos į Aukcioną. Mokėjimo pavedimo kopija turi būti pateikta registruojantis į Aukcioną.
14. Aukciono laimėjimo atveju, laimėjusio Dalyvio sumokėtas Aukciono dalyvio garantinis įnašas įskaitomas į  Turto pardavimo kainą.
15. Dalyvis pasiūlytą viso Turto kainą, nurodytą Dalyvio pasiūlyme ir Aukciono dalyvio garantinio įnašo skirtumą turės sumokėti į Pardavėjo banko sąskaitą nurodytą šių sąlygų 13 punkte iki Turto pirkimo – pardavimo sutarties  pasirašymo. 
16. Pirkimo-pardavimo sutarties pasirašymo metu Aukcioną laimėjęs Dalyvis (toliau – Pirkėjas) turės pateikti banko patvirtintą pavedimo kopiją apie atliktą mokėjimą už Turtą.
17. Aukciono Dalyviui, nepripažintam laimėtoju, taip pat asmeniui, sumokėjusiam Aukciono dalyvio garantinį įnašą, bet neįregistruotam Aukciono Dalyviu, Aukciono dalyvio garantinis įnašas grąžinamas į jo nurodytą banko sąskaitą per 30 (trisdešimt) darbo dienų nuo Aukciono pabaigos.
18. Jeigu Aukciono Dalyvis, pripažintas Aukciono laimėtoju, per šių sąlygų 25 punkte nustatytą terminą atsisako sudaryti arba nesudaro Turto pirkimo–pardavimo sutarties, laikoma, kad jis atsisako pirkti Turtą, netenka teisės toliau dalyvauti to paties Aukciono objekto pirkime, Aukciono dalyvio garantinis įnašas Aukciono laimėtojui negrąžinamas ir laikomas tokio Aukciono laimėtojo mokėtina bauda Pardavėjui, padengianti minimalius Pardavėjo nuostolius, susijusius su Aukciono organizavimu/ vykdymu ir kt., kurių Pardavėjas neprivalo įrodyti. Jeigu Pardavėjo patirti nuostoliai viršija Aukciono laimėtojo sumokėto garantinio įnašo dydį, Pardavėjas turi teisę reikalauti iš Aukciono laimėtojo atlyginti visą nuostolių dalį, viršijančią garantinio įnašo sumą.
19. Elektroninio Aukciono Dalyvių registravimo mokestis Dalyviams negrąžinamas, išskyrus Pardavėjo viešų elektroninių aukcionų organizavimo ir vykdymo taisyklėse (Priedas Nr. 3) (toliau – Elektronini aukciono taisyklės) numatytus atvejus.

Aukciono vykdymas

20. Aukcionas vykdomas informacinių technologijų priemonėmis interneto svetainėje http://www.evarzytynes.lt/.
21. Registracijos į Aukcioną pradžia 2026-10-19, 0.00 val., pabaiga 2026-10-23, 23.59 val.
22. Aukciono pradžia 2026-10-26, 9.00 val., pabaiga 2026-10-28, 13.59 val.
23. Pardavėjas turi teisę atšaukti Aukcioną Elektroninio aukciono taisyklėse nustatyta tvarka.

Pirkimo – pardavimo sutarties sudarymas ir įsigaliojimas

24. Aukciono Dalyviui, kurio pasiūlymas pripažintas laimėjusiu, per 5 (penkias) darbo dienas nuo įvykusio Aukciono išsiunčiamas pranešimas apie sprendimo priėmimą ir kvietimas sudaryti Turto pirkimo – pardavimo sutartį, kurios projektas pateikiamas Priede Nr.4.
25. Su Aukciono laimėtoju pirkimo – pardavimo sutartis sudaroma ne vėliau kaip per 30 (trisdešimt) darbo dienų nuo Aukciono laimėtojo paskelbimo dienos, jeigu Pardavėjas nenustato kitaip.
26. Pardavėjas, perduodamas Turtą Pirkėjui pagal perdavimo-priėmimo aktą, įgalioja Pirkėją išregistruoti Turtą atitinkamame registre Lietuvos Respublikoje, kuriame Turtas yra įregistruotas (jeigu yra įregistruotas), pakeičiant Turto registravimo duomenis. Visos Turto išregistravimo, įregistravimo ir/ar registravimo duomenų keitimo išlaidos tenka Pirkėjui.
27. Pirkėjas įsipareigoja ne vėliau nei per 10 (dešimt) darbo dienų nuo nuosavybės teisės į Turtą įgijimo dienos išregistruoti Turtą atitinkamame registre Lietuvos Respublikoje, kuriame Turtas yra įregistruotas, ir įregistruoti Turtą viešajame (valstybiniame) registre savo vardu. Jei Pirkėjas per nustatytą terminą neįvykdo šios pareigos, Pardavėjas turi teisę reikalauti iš Pirkėjo sumokėti 20 EUR (dvidešimt eurų) dydžio delspinigius už kiekvieną pradelstą dieną. Delspinigių sumokėjimas neatleidžia Pirkėjo nuo pareigos įvykdyti šį įsipareigojimą. 
28. Nuosavybės teisė į Turtą Pirkėjui pereina nuo momento, kai sumokama visa Turto pirkimo kaina ir šalys pasirašo Turto perdavimo–priėmimo aktą. Nuo Turto perdavimo-priėmimo akto pasirašymo momento visa Turto atsitiktinio žuvimo, sugadinimo, praradimo, sunaikinimo ar vertės sumažėjimo rizika tenka Pirkėjui.
29. Pirkėjas privalo savo lėšomis atsiimti Turtą ne vėliau kaip per 10 (dešimt) darbo dienų nuo Turto perdavimo–priėmimo akto pasirašymo dienos, jeigu šalys raštu nesusitaria kitaip. Pirkėjui neatsiėmus Turto per šiame punkte nustatytą terminą, Pardavėjas turi teisę reikalauti iš Pirkėjo sumokėti 20 EUR (dvidešimt eurų) dydžio delspinigius už kiekvieną pradelstą dieną. Delspinigių sumokėjimas neatleidžia Pirkėjo nuo pareigos įvykdyti šį įsipareigojimą.

Baigiamosios nuostatos

30. Asmuo registruodamasis dalyvauti Aukcione privalo patvirtinti, kad susipažino su Pardavėjo Elektroninio Aukciono taisyklėmis ir jose nustatytomis Aukciono sąlygomis. 
31. Dėl Turto apžiūros laiko suderinimo, papildomos techninės informacijos gavimo, Turto buvimo vietos koordinačių patikslinimo bei kitų su Turtu susijusių klausimų, Aukciono Dalyviai gali kreiptis į transporto inžinierių Arną Povilavičių, tel. +370 620 23269, el. p. arnas.povilavicius@eso.lt. 
32. Dėl informacijos, susijusios su Aukciono procedūromis, Aukciono Dalyviai gali kreiptis į transporto valdymo skyriaus vyresniąją vadybininkę Aistę Čepaitienę, tel. +370 600 61508, el. p. aiste.cepaitiene@eso.lt.
33. Informacija apie Aukcioną taip pat skelbiama Pardavėjo interneto svetainėje www.eso.lt.
34. Santykiams, kylantiems iš šių sąlygų, taikoma Lietuvos Respublikos teisė. Visi ginčai, kylantys iš šių sąlygų arba susiję su jomis, sprendžiami Lietuvos Respublikos teismuose pagal Pardavėjo buveinės vietą.


PRIDEDAMA: 
1. Priedas Nr. 1 Parduodamo turto aprašas ir pradinė kaina;
2. Priedas Nr. 2 Parduodamo turto nuotraukos;
3. Priedas Nr. 3 AB „Energijos skirstymo operatorius“ organizuojamų viešų elektroninių aukcionų, kuriuose parduodamas bendrovės turtas, vykdymo informacinių technologijų priemonėmis taisyklės;
4. Priedas Nr. 4 Pirkimo – pardavimo sutarties projektas.



Organizacijos veiklos palaikymo departamento vadovė                                              Raimonda Košicė

